ระเบียบเทศบาลตำบลวังทองระเบียบเทศบาลตำบลวังทองว่าด้วยข้อมูลข่าวสารของราชการพ.ศ.๒๕๕๓[๑] โดยที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือปลอดภัยก็ได้ โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบกับข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ ๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการลงวันที่ ๗ พฤษภาคม ๒๕๔๒ เรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารประกอบกับมาตรา ๔๘ เตรส แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึงฉบับที่๑๒ พ.ศ. ๒๕๔๖ เทศบาลตำบลวังทอง จึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลวังทองว่าด้วยข้อมูลข่าวสารของราชการ พ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ บรรดาระเบียบ ข้อบังคับ และคำสั่งอื่นใดของเทศบาลตำบลวังทองในส่วนที่กำหนดไว้แล้วในระเบียบนี้ หรือซึ่งขัด หรือแย้งกับระเบียบให้ใช้ระเบียบนี้แทนข้อ ๔ ในระเบียบนี้หน่วยงานของรัฐ หมายความว่าเทศบาลตำบลวังทองข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือแผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏ ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐ ไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนเจ้าหน้าที่ของรัฐ หมายความว่าผู้ซึ่งปฏิบัติงานให้แก่หน่วยงานรัฐข้อ ๕ ให้นายกเทศมนตรีรักษาการตามระเบียบนี้ และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกเทศมนตรีมีอำนาจตีความและวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารเทศบาลตำบลวังทอง ข้อ ๖ ให้มี คณะกรรมการข้อมูลข่าวสารเทศบาลตำบลวังทองประกอบด้วย ๑. นายกเทศมนตรี หรือรองนายกเทศมนตรี ที่ได้รับมอบหมายจากนายกเทศมนตรีประธานกรรมการ๒. ปลัดเทศบาล รองประธาน๓. รองปลัดเทศบาล กรรมการ๔. หัวหน้าสำนักปลัดเทศบาล กรรมการ๕. ผู้อำนวยการกองช่าง กรรมการ๖. ผู้อำนวยการกองคลัง กรรมการ๗. ผู้อำนวยการกองสาธารณสุขและสิ่งแวดล้อม กรรมการ๘. ผู้อำนวยการกองการศึกษา กรรมการ๙. ผู้อำนวยการกองสวัสดิการสังคม กรรมการ๑๐. ผู้อำนวยการกองวิชาการและแผนงาน กรรมการและเลขานุการ๑๑. หัวหน้างานประชาสัมพันธ์ ผู้ช่วยเลขานุการข้อ ๗ ให้คณะกรรมการข้อมูลข่าวสารเทศบาลตำบลวังทองมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบการขออนุญาตและการบริหารข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบนี้หรือข้อมูลข่าวสารอื่นที่เป็นประโยชน์ต่อราชการ ให้เป็นไปตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๘) ให้มีอำนาจหน้าที่ในการวินิจฉัยข้อมูลข่าวสารที่มีการเสนอต่อคณะกรรมการว่าข้อมูลข่าวสารดังกล่าว ควรเปิดเผยหรือไม่ควรเปิดเผย(๙) เชิญบุคคลใดมาสอบถามหรือชี้แจงให้ความเห็นเกี่ยวกับข้อมูลข่าวสาร(๑๐) ดำเนินงานอื่นใดตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๘ การประชุมคณะกรรมการข้อมูลข่าวสารเทศบาลตำบลวังทองต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการหรือรองประธานกรรมการ ไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘ มาใช้บังคับการประชุมคณะอนุกรรมการหรือคณะทำงานที่คณะกรรมการข้อมูลข่าวสารเทศบาลตำบลวังทองแต่งตั้งโดยอนุโลมด้วยข้อ ๑๐ มติของคณะกรรมการข้อมูลข่าวสารเทศบาลตำบลวังทองต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นหมวด๒การจัดระบบข้อมูลข่าวสาร ข้อ ๑๑ ให้ส่วนราชการในเทศบาลตำบลวังทอง จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการ ในกรณีที่มีเหตุอันควรสงสัยว่าข้อมูลข่าวสารของเทศบาลตำบลวังทองจะเปิดเผยได้หรือไม่ให้นำเสนอคณะกรรมการข้อมูลข่าวสารเทศบาลตำบลวังทอง วินิจฉัยตามอำนาจหน้าที่ต่อไปข้อ ๑๒ ในการดำเนินงานตามข้อ ๑๑ ให้ส่วนราชการในเทศบาลตำบลวังทองจัดให้มีเจ้าหน้าที่เพื่อควบคุมดูแล ตรวจสอบ ติดตาม และประสานงานในการดำเนินงานดังกล่าวให้เป็นไปด้วยความเรียบร้อย รวมทั้งรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครองหรือควบคุมดูแลหมวด๓การขอข้อมูลข่าวสารและการอนุญาต ข้อ ๑๓ ให้หน่วยงานของรัฐ รัฐวิสาหกิจ เอกชน ข้าราชการพนักงานหรือลูกจ้างของหน่วยงานของรัฐ หรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษร พร้อมทั้งแสดงเหตุผลและความจำเป็นต่อนายกเทศมนตรีตำบลวังทอง หรือผู้มีอำนาจอนุญาตสำหรับกรณีจำเป็นหรือเร่งด่วน อาจขอด้วยวาจา หรือทางโทรสารก็ได้โดยให้แจ้งชื่อ ตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕ พระราชบัญญัติข้อมูลข่าวสารพ.ศ. ๒๕๔๐ เป็นการทั่วไป หรือเฉพาะแก่บุคคลใด ให้เป็นอำนาจของนายกเทศมนตรี หรือปลัดเทศบาลข้อ ๑๔ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยข้อ ๑๕ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดไว้หมวด๔การบริการข้อมูลข่าวสาร ข้อ ๑๖ ให้ส่วนราชการในเทศบาลตำบลวังทอง รวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบ เพื่อเผยแพร่ ตรวจดูและศึกษาค้นคว้า ตลอดจนจัดหา และจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อมูลข่าวสารเทศบาลตำบลวังทองข้อ ๑๗ ข้อมูลข่าวสารที่อยู่ระหว่างดำเนินการ ให้ถือปฏิบัติตามข้อ๑๖ โดยอนุโลม เว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสาร หรือผู้มีอำนาจอนุญาตตามข้อ๑๓ วรรคสาม เห็นว่าเป็นเรื่องที่ไม่ต้องเปิดเผยข้อ ๑๘ การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามคณะกรรมการข้อมูลข่าวสารเทศบาลตำบลวังทองกำหนด และตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการการพิจารณายกเว้นหรือลดอัตราค่าธรรมเนียม และค่าใช้จ่ายเป็นการเฉพาะกรณีจะคำนึงถึง การช่วยเหลือผู้มีรายได้น้อยประกอบด้วยก็ได้ ทั้งนี้ ให้อยู่ในดุลยพินิจของนายกเทศมนตรีหรือผู้ซึ่งนายกเทศมนตรีมอบหมายการรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้นตั้งแต่ระดับ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่งตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙ รายได้จากการเรียกเก็บค่าธรรมเนียมตามข้อ ๑๘ให้ถือว่าเป็นรายได้ของเทศบาลตำบลวังทองข้อ ๒๐ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่น จำนวนข้อมูลข่าวสารระยะเวลาและค่าใช้จ่ายในการส่ง ทั้งนี้ให้ผู้อำนวยการกองหรือเทียบเท่าผู้อำนวยการกองขึ้นไปเป็นผู้พิจารณาอนุญาตข้อ ๒๑ การบริการข้อมูลข่าวสาร ให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นขอจำนวนมากหรือบ่อยครั้งโดยไม่มีเหตุอันสมควรหมวด๕สถานที่บริการข้อมูลข่าวสาร ข้อ ๒๒ ให้จัดตั้งศูนย์ข้อมูลข่าวสารของเทศบาลตำบลวังทองขึ้นอยู่ในความรับผิดชอบควบคุมดูแลของกองวิชาการและแผนงาน เพื่อให้บริการข้อมูลข่าวสารของราชการไว้ให้ประชาชน เข้าตรวจดูศึกษา ค้นคว้า ตลอดจนเผยแพร่ รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการให้ศูนย์บริการข้อมูลข่าวสารเทศบาลตำบลวังทองมีหน้าที่เพิ่มเติมดังต่อไปนี้(๑) ให้จัดทำสมุดทะเบียนสำหรับผู้เข้ามาตรวจดูข้อมูลข่าวสารที่แสดงไว้เพื่อเป็นหลักฐานของทางราชการ(๒) ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลวังทองและข้อมูลข่าวสารที่ดำเนินการเสร็จแล้ว(๓) เป็นศูนย์ประสานงานกับหน่วยงานในเทศบาลตำบลวังทองเพื่อให้บริการข้อมูลข่าวสาร(๔) จัดทำรายงานเกี่ยวกับการให้บริการข้อมูลข่าวสารตามระเบียบนี้เสนอผู้บริหารท้องถิ่น อย่างน้อยปีละ ๑ ครั้งให้แต่ละส่วนราชการในสำนักงานเทศบาลตำบลวังทอง รวบรวมและจัดส่งข้อมูลข่าวสารต่างๆ ให้ศูนย์บริการข้อมูลข่าวสารของเทศบาลตำบลวังทอง และมีหน้าที่ตามวรรคสาม (๑) (๒)(๓) (๔) ในส่วนที่เกี่ยวข้องกับงานที่รับผิดชอบด้วยข้อ ๒๓ ศูนย์ข้อมูลข่าวสารของเทศบาลตำบลวังทอง ตั้งอยู่ที่บริเวณชั้น ๑ สำนักงานเทศบาลตำบลวังทอง ถนนพิษณุโลก - หล่มสัก ตำบลวังทอง อำเภอวังทอง จังหวัดพิษณุโลกรหัสไปรษณีย์ ๖๕๑๓๐ หรือติดต่อที่หมายเลยโทรศัพท์ ๐ ๕๕๓๑ ๒๙๙๙ ต่อ ๘๐๒ ไปรษณีย์อิเล็กทรอนิกส์ และสามารถเข้าตรวจดูข้อมูลข่าวสารทาง Internetได้ที่เว็บไซต์ ประกาศณ วันที่ ๒๙ มกราคม พ.ศ. ๒๕๕๓อรรณพชัยประเสริฐนายกเทศมนตรีตำบลวังทอง[เอกสารแนบท้าย]๑.หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)ปริยานุช/ผู้จัดทำ๑๗มิถุนายน ๒๕๕๓นันท์นภัสร์/ตรวจ๑๗มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๘ ง/หน้า ๖/๑๙ เมษายน ๒๕๕๓